Document ID: 32007D0500

KOMISIJAS LĒMUMS
(2007. gada 16. jūlijs),
ar kuru groza Lēmumu 2001/781/EK, ar ko apstiprina saņēmēju iestāžu rokasgrāmatu un to dokumentu glosāriju, kurus var izsniegt saskaņā ar Padomes Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu dalībvalstīs
(izziņots ar dokumenta numuru K(2007) 3365)
(2007/500/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 29. maija Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu Eiropas Savienības dalībvalstīs (1), un jo īpaši tās 17. panta a) punktu,
apspriedusies ar komiteju, kas izveidota saskaņā ar Regulas (EK) Nr. 1348/2000 18. pantu,
tā kā:
(1)
Lai īstenotu Regulu (EK) Nr. 1348/2000, bija nepieciešams sastādīt un izdot rokasgrāmatu, kas satur informāciju par saņēmējām iestādēm, kas izraudzītas saskaņā ar minētās regulas 2. pantu. Šī rokasgrāmata iekļauta I pielikumā Komisijas 2001. gada 25. septembra Lēmumam 2001/781/EK, ar ko apstiprina saņēmēju iestāžu rokasgrāmatu un to dokumentu glosāriju, kurus var izsniegt saskaņā ar Padomes Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu dalībvalstīs (2).
(2)
Ņemot vērā informācijas izmaiņas, par kurām Komisijai paziņojusi Francija saskaņā ar Regulas (EK) Nr. 1348/2000 2. panta 4. punktu, rokasgrāmatā nepieciešams izdarīt grozījumus.
(3)
Tādēļ jāizdara attiecīgi grozījumi Lēmumā 2001/781/EK,
IR PIEŅĒMUSI ŠO LĒMUMU.
Vienīgais pants
Lēmuma 2001/781/EK I pielikumā iekļauto rokasgrāmatu, kas satur informāciju par saņēmējām iestādēm, groza saskaņā ar šā lēmuma pielikumu.
Šis lēmums ir adresēts dalībvalstīm.
Briselē, 2007. gada 16. jūlijā

Labels: 12
11
15
18